Komission asetus (ETY) N:o 554/78 annettu 17 päivänä maaliskuuta 1978 jäädytetyn naudanlihan myymistä interventiovarastoista yhteisössä jalostettavaksi koskevan asetuksen (ETY) N:o 2182/77 muuttamisesta



Virallinen lehti nro L 076 , 18/03/1978 s. 0008 - 0008

Suomenk. erityispainos Alue 3 Nide 9 s. 0176

Espanjank. erityispainos: Luku 03 Nide 13 s. 0253

Ruotsink. erityispainos Alue 3 Nide 9 s. 0176

Portugalink. erityispainos: Luku 03 Nide 13 s. 0253



KOMISSION ASETUS (ETY) N:o 554/78 annettu 17 päivänä maaliskuuta 1978 jäädytetyn naudanlihan myymistä interventiovarastoista yhteisössä jalostettavaksi koskevan asetuksen (ETY) N:o 2182/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 425/77(2), ja erityisesti sen 7 artiklan 3 kohdan, sekä katsoo, että kun nautojen takaneljännekset myydään jäädytetyn naudanlihan myymistä interventiovarastoista yhteisössä jalostettavaksi koskevista yksityiskohtaisista soveltamissäännöistä ja asetuksen (ETY) N:o 1687/76 muuttamisesta 30 päivänä syyskuuta 1977 annetun komission asetuksen (ETY) N:o 2182/77(3) mukaisesti, olisi säädettävä toimijoiden mahdollisuudesta poistaa tietyt palat, joiden hinta ja laatu eivät oikeuta jalostusta, ennen jalostusta; olisi muutettava asetusta (ETY) N:o 2182/77, asetuksen (ETY) N:o 2182/77 4 artiklan 1 kohdassa säädetään ennen myyntisopimuksen tekemistä tuotteiden jalostuksen takaavan vakuuden asettamisesta; kokemukset ovat osoittaneet, että olisi säädettävä aikarajasta tämän vakuuden asettamiselle, jotta vältettäisiin toimijoiden tarpeeton myyntisopimusten tekemisen viivyttäminen; lisäksi olisi päätettävä siirtymätoimenpiteistä käynnissä olevia toimintoja varten, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poistetaan asetuksen (ETY) N:o 2182/77 1 artiklan 2 kohdasta ja liitteestä sana "jäädytettyä". 2. Täydennetään asetuksen (ETY) N:o 2182/77 1 artiklaa kohdalla seuraavasti: "4. Tätä asetusta sovellettaessa takaneljännekset voidaan jalostaa seuraavien palojen poiston jälkeen: filee ja selkäfilee. Tällöin 100 kilogrammaa luullista takaneljännestä fileen ja selkäfileen poiston jälkeen vastaa 66 kilogrammaa luutonta lihaa." 2 artikla Korvataan asetuksen (ETY) N:o 2182/77 4 artiklan 1 kohdan ensimmäinen alakohta seuraavasti: "1. Tuotteiden jalostuksen takaamiseksi tarkoitettu vakuus annetaan sen jäsenvaltion, jossa jalostus tapahtuu, toimivaltaiselle viranomaiselle ennen sopimuksen tekemistä ja viimeistään kahden viikon kuluessa ostohakemuksen tai -tarjouksen jättämisestä. Se annetaan jäsenvaltion kansallisessa valuutassa." 3 artikla Ennen tämän asetuksen voimaan tuloa asetusta (ETY) N:o 2182/77 sovellettaessa jätettyjen ostohakemusten tai -tarjousten osalta mainitun asetuksen 4 artiklan 1 kohdassa tarkoitettu vakuus annetaan viimeistään 31 päivänä maaliskuuta 1978. 4 artikla Tämä asetus tulee voimaan 20 päivänä maaliskuuta 1978. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä maaliskuuta 1978. Komission puolesta Finn GUNDELACH Varapuheenjohtaja (1) EYVL N:o L 148, 28.6.1968, s. 24 (2) EYVL N:o L 61, 5.3.1977, s. 1 (3) EYVL N:o L 251, 1.10.1977, s. 60